รวมคำพ่อสอน ถึงหน้าที่ของปวงชนชาวไทย 
ตลอดระยะเวลา 70 ปี ที่ผ่านมา ประชาชนชาวไทยได้เห็น พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ในหลวงของเรา ทรงงานหนัก ก้าวพระบาททั่วพื้นแผ่นดินไทย เพื่อช่วยเหลือราษฎรของพระองค์ มาตลอดพระชนม์ชีพ รวมถึงมีพระราชดำรัส ถึง พวกเราชาวไทยทุกคน อย่าได้ละเลยหน้าที่อันสำคัญยิ่ง ในการทำเพื่อประโยชน์สูงสุดของประเทศเสมอมา,ด้วยเกล้าด้วยกระหม่อม ทีมข่าวเฉพาะกิจไทยรัฐออนไลน์ จึงขออัญเชิญพระราชดำรัส พระบรมราโชวาท ที่ พระบาทสมเด็จพระเจ้าอยู่หัว ทรงตรัส โดยคัดลอกมาจากหนังสือ คำพ่อสอน (หนังสือเฉลิมพระเกียรติ เนื่องในโอกาสการจัดงานพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542),เพื่อให้พวกเรา ได้รำลึกและตระหนักถึงสิ่งสำคัญนี้ ไปตราบนานเท่านาน ด้วยเกล้าด้วยกระหม่อม ขอเดชะ,หน้าที่ของทุกคน,…การจรรโลงประเทศเป็นหน้าที่ของทุกคน แต่ผู้มีการศึกษาสูง ความรู้สูง ย่อมมีหน้าที่และความรับผิดชอบเป็นพิเศษ ท่านทั้งหลายจะต้องใช้วิชาความรู้ให้เกิดประโยชน์เพื่อสร้างสังคม ซึ่งเป็นที่พึ่งที่อาศัยของทุกคน ให้เป็นสังคมที่มีความเจริญมั่นคง และก้าวหน้า ในการนี้แต่ละคนจะต้องตั้งความปรารถนาอันสูงไว้ จะต้องเข้มแข็ง อดทน ไม่ย่อท้อ และไม่คลายจากความเพียร ที่สำคัญยิ่งจะต้องคิดหาวิธีการที่จะรวมบัณฑิตของมหาวิทยาลัยนี้ทุกคน พร้อมทั้งบรรดาผู้มีความรู้ความสามารถ และสติปัญญาอื่นๆ ให้เข้ามาร่วมมือร่วมแรงกันโดยพรักพร้อม ผนึกกำลังเข้าด้วยกัน ให้เกิดเป็นพลังอันแข็งแกร่งมั่นคง เมื่อพลังนั้นเกิดขึ้นแล้ว จะเป็นปัจจัยสำคัญที่สุด สำหรับแผ้วถางอุปสรรคและปัญหายุ่งยากทั้งปวง เพื่อเปิดทางให้แต่ละคนได้ใช้ความรู้ ความสามารถ ปฏิบัติงานทุกๆ อย่าง อย่างเต็มภาคภูมิ และดำเนินถึงจุดมุ่งหมาย คือความสุขความเจริญของชาติ ได้ดังประสงค์,พระบรมราโชวาท ,ในพิธีพระราชทานปริญญาบัตรของมหาวิทยาลัยเกษตรศาสตร์ ,วันที่ 22 กรกฎาคม 2514,ทำงานให้เกิดประโยชน์แก่ส่วนรวม,…ทุกคนมีชาติบ้านเมืองเป็นที่เกิดที่อาศัยทุกคนจะมีความสุขความเจริญได้ ก็เพราะบ้านเมืองเป็นปกติมั่นคง ผู้ที่ทำงานให้เกิดประโยชน์แก่ส่วนรวมย่อมได้รับประโยชน์เป็นส่วนของตนด้วย คนที่ทำงานโดยเห็นแก่ตัวโดยเบียดเบียนประโยชน์ส่วนรวม ย่อมบั่นทอนทำลายความมั่นคงของประเทศชาติ และที่สุด ตนเองก็จะเอาตัวไม่รอด ขอให้ทุกคนเตรียมกายเตรียมใจทำงานเพื่ออนาคตของชาติไทยของเราต่อไป,พระบรมราโชวาท,ในพิธีพระราชทานปริญญาบัตร ประกาศนียบัตร และอนุปริญญาบัตร ,ของมหาวิทยาลัยเชียงใหม่ ,วันที่ 16 มกราคม 2512,คนไทยทุกคนย่อมต้องช่วยซึ่งกันและกัน,…เวลามีเหตุอะไร ทุกคนก็ได้ช่วยกันเพื่อให้ระงับเหตุ อันนี้เป็นเหตุผลที่ทำให้บ้านเมืองของเรา แม้จะมีความปั่นป่วนได้กลับคืนสู่สภาพปรกติได้ และอย่างที่อธิบดี ได้กล่าวว่านานาประเทศได้มีความยุ่งยาก แต่ประเทศไทยแม้จะมีความยุ่งยากก็ยังอยู่ได้ มั่นคงได้ อันนี้เป็นความลับ ฉะนั้น ทุกคนจะเป็นนักเรียน นักศึกษา จะเป็นครูสถาบันใดก็ตาม ตลอดจนประชาชนทั่วไปก็จะต้องสำนึกในข้อนี้เป็นสำคัญ คือ คนไทยทุกคนไม่ว่าจะอยู่ในวัยใด มีศาสนาใด มีอาชีพใด ย่อมต้องช่วยซึ่งกันและกัน ช่วยกันอุ้มชาติบ้านเมือง คือ ส่วนรวมอยู่ได้,กระแสพระบรมราโชวาท ,พระราชทานแก่นักเรียน นักศึกษา ครู และ อาจารย์ ในโอกาสเข้าเฝ้าฯ ,วันที่ 27 ตุลาคม 2516,รอดพ้นอันตรายด้วยความเพียร,…คนไทยนำตัวนำชาติให้รอดพ้นอันตรายและเจริญเป็นอิสระมาโดยตลอดได้ ด้วยอาศัยความเพียรพยายาม คือ ความไม่พยายามไม่ก่อความชั่วให้เป็นเครื่องทำลายตัว ทำลายผู้อื่น พยายามลด พยายามละความชั่วที่ตัวเองมีอยู่ พยายามก่อความดีให้แก่ตัวอยู่เสมอ พยายามรักษาและเพิ่มพูนความดีที่มีอยู่นั้นให้งอกงามสมบูรณ์ขึ้น. ความเพียรที่ชอบสี่สถานนี้เป็นข้อที่ควรศึกษา และน้อมนำมาปฏิบัติให้เกิดผลแต่ละคนจะเป็นสุขขึ้นและเจริญขึ้น ทั้งในฐานะความเป็นอยู่ ทั้งในความคิดจิตใจ …,พระบรมราโชวาท,พระราชทานแก่สามัคคี ในพระบรมราชูปถัมภ์ ,เพื่อเชิญไปอ่านในการประชุมสามัญประจำปี,วันที่ 25 มิถุนายน 2526,การนำประสบการณ์ ความรู้ มาปรับใช้ให้เกิดประโยชน์,…ในชีวิตของคนเรา แต่ละคนต้องผ่านพบเรื่องราวและเหตุการณ์หลายหลากมากมายมาตั้งแต่เกิด. หลายเรื่องหลายสิ่งเป็นปัญหา ที่ต้องนำมาขบคิดหาเหตุผลความกระจ่าง เพื่อยุติแก้ไข ประสบการณ์ในการพิจารณาแก้ปัญหาเหล่านี้ย่อมสั่งสมเพิ่มพูนขึ้นเป็นความรู้ความ ฉลาดอันกว้างขวางลึกซึ้ง ซึ่งถ้ารู้จักนำมาปรับใช้ควบคู่กับความรู้ทางวิชาการ ให้ถูกถ้วนพอเหมาะพอดี ด้วยความเพ่งพินิจโดยละเอียดรอบคอบแล้ว จะยังประโยชน์แก่การปฏิบัติงานอย่างวิเศษสุด …,พระบรมราโชวาท ,ในพิธีพระราชทานปริญญาบัตรของจุฬาลงกรณ์มหาวิยาลัย ,วันที่ 13 กรกฎาคม 2532,ผู้มีปัญญาและความรู้ ย่อมมีหน้าที่และความรับผิดชอบเป็นพิเศษ,…ผู้มีปัญญาและความรู้ดี เพราะมีโอกาสได้ศึกษาเล่าเรียนมามากกว่าผู้อื่น ย่อมมีหน้าที่และความรับผิดชอบเป็นพิเศษ ที่จะต้องทำตัวทำงานให้เป็นประโยชน์แก่ประเทศชาติและประชาชน การที่จะกระทำให้ได้ผลประโยชน์ จำเป็นที่แต่ละคนจะต้องรู้ซึ้งถึงประโยชน์ที่แท้เป็นเบื้องต้นก่อน. ประโยชน์ที่แท้นั้นมีอยู่ 2 อย่าง คือ ส่วนตัว ที่ทุกคนมีสิทธิจะแสวงหาและได้รับ แต่ต้องด้วยวิถีทางที่สุจริตและเป็นธรรม กับ ประโยชน์ส่วนรวม ซึ่งเป็นประโยชน์ของชาติที่แต่ละคนมีส่วนร่วมอยู่. การทำงานทุกอย่างจะต้องให้ได้ประโยชน์แท้ทั้งส่วนตัวและส่วนรวม ประโยชน์นั้นจึงจะสมบูรณ์และมั่นคงถาวร เป็นผลดีแก่ชาติบ้านเมืองอย่างแท้จริง,พระบรมราโชวาท ,ในพิธีพระราชทานปริญญาบัตรของมหาวิทยาลัยมหิดล,วันที่ 5 กรกฎาคม 2539
ตลอดระยะเวลา 70 ปี ที่ผ่านมา ประชาชนชาวไทย ได้เห็น พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ทีมข่าวเฉพาะกิจไทยรัฐออนไลน์